open-index/open-wikipedia-markdown huggingface dataset:
Vuosipäivä

__NOTOC__
**Vuosipäivä** on suomalaisen rockyhtye Happoradion kolmas studioalbumi, joka julkaistiin 26. huhtikuuta 2006. Albumi nousi Suomen virallisen listan sijalle 23. Vuosipäivä-albumista lähtien Aki Tykki ja AH Haapasalo on säveltäneet yhdessä kappaleita. Albumi tuotettiin ja äänitettiin Loimaan Popstudiolla. 

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Aki Tykki – laulu, kitara, kosketinsoittimet
* AH Haapasalo – kitara, taustalaulu
* Jatu Motti – basso
* Markku DeFrost – rummut

## Arvostelut
* Desibeli.net: 
* Metropoli.net: 
* Soundi: 

## Lähteet

## Aiheesta muualla
* Levyn sanoitukset
Weno

**Weno** on Mikronesian liittovaltion suurin kaupunki, joka sijaitsee Chuukin osavaltiossa. Wenolla on lentokenttä, hotelleja, ravintoloita sekä sukeltajille luonnonluolia.

Vuoden 2010 väestönlaskennan mukaan Wenolla on 13 856 asukasta.

## Lähteet

## Aiheesta muualla
* Mikronesian liittovaltion viralliset nettisivut
Ruttokellot

**Ruttokellot** on Ilkka Remeksen kirjoittama jännitysromaani. Kirjan on julkaissut WSOY 2000.

## Juoni
Brysseliin lentävä kone, jonka kyydissä istuu Suomen pääministeri, kaapataan. Poliisipsykologi Johanna Vahtera joutuu tulikasteeseen, josta alkaa Suomen rikoshistorian suurin poliisioperaatio - ja Johannan elämän kauhein painajainen. 

Ohjaaja Otso Vaismaa saa rahakkaan tarjouksen oudon työtehtävän suorittamisesta. Vaismaan suostuessa tarjoukseen hän tekee virheen, josta tulee kärsimään koko Suomen kansa.

## Kritiikki
Pekka Holopainen kirjoittaa Ilta-Sanomissa: "Ruttokellot päihittää minkä tahansa tällä vuosituhannella maailmassa ilmestyneen jännityskirjan."

Kai Hirvasnoro kirjoittaa Kansan Uutisissa: "Ruttokelloja parempaa jännäriä on vaikea kuvitella... Näin hyviä jännityskirjoja ei montaa ilmesty koko maailmassa... Ruttokellot tekee erityisen tehokkaaksi se, että jotain tämän kaltaista voisi aivan hyvin tapahtua myös oikeasti."

## Lähteet
*Ilkka Remeksen kotisivut
Solofa Fatu

**Solofa Fatu jr.** (s. 11. lokakuuta 1965) on samoalainen ammattilaisvapaapainija. Hänet tunnetaan parhaiten paininimellään Rikishi. Rikishi on 185 senttiä pitkä ja painaa 185 kiloa. 
 
Fatun kaksoispojat Jonathan (Jimmy Uso) ja Joshua Samuel (Jey Uso) ovat esiintyneet vuodesta 2010 WWE:ssä showpainijoukkuessa The Usos. Vuodesta 2021 lähtien myös Fatun kolmas poika Joseph (Solo Sikoa) on työskennellyt WWE:ssä. Fatu kuuluu samoalaiseen Anoaʻi-perheeseen merkittävänä jäsenenä yhdessä veljiensä Sam Fatun ja Umagan kanssa. Hän on Jacob Fatun setä sekä hänen serkkujaan ovat Rosey, Roman Reigns ja The Rock.

## Mestaruuden ja saavutukset
***Northern States Wrestling Alliance**
**NSWA Tag Team Championship (1 kerta) - yhdessä Samun kanssa
***Portland Wrestling**
**Portland Pacific Northwest Heavyweight Championship (1 kerta)
***Power Pro Wrestling (Memphis)**
**Power Pro Wrestling Heavyweight Championship (1 kerta)
***World Class Wrestling Association**
**WCWA Texas Tag Team Championship (1 kerta) – yhdessä Samun kanssa
**WCWA World Tag Team Championship (3 kertaa) – yhdessä Samun kanssa
***World Wrestling Council**
**WWC Caribbean Tag Team Championship (1 kerta) – yhdessä Samun kanssa
***WWF/WWE**
**WWF Intercontinental Championship (1 kerta)
**World Tag Team Championship (2 kertaa) – yhdessä Samun (1) ja Ricon (1) kanssa
**WWE Tag Team Championship (1 kerta) – yhdessä Scotty 2 Hottyn kanssa
**WWE Hall of Fame (2015)

## Lähteet

## Aiheesta muualla
...ja Jumala loi naisen

**...ja Jumala loi naisen** () on vuonna 1956 valmistunut ranskalainen elokuva, jonka ohjasi Roger Vadim. Elokuva nosti Brigitte Bardot’n maailmanlaajuiseksi sensaatioksi, seksisymboliksi ja tähdeksi. Elokuvan kuuluisin kohtaus on lopussa oleva tanssikohtaus, jossa Bardot tanssii avojaloin pöydällä.

Elokuvaa markkinoitiin Yhdysvalloissa tunnuslauseella "Jumala loi naisen, mutta paholainen loi Brigitte Bardot’n", mikä aiheutti skandaalin.

## Juoni

Elokuva kertoo 18-vuotiaasta Etelä-Ranskassa asuvasta orpotytöstä Juliettesta (Brigitte Bardot), joka on vapaasieluinen tyttö täynnä seksuaalista energiaa. Juliettea piirittävät monet miehet, eikä hänen käytöksensä miellytä kaikkia. Juliette on rakastunut Antoineen (Christian Marquand), joka ei kuitenkaan suhtaudu tähän vakavasti. Kun Juliettea uhkaa käytöksensä takia paluu takaisin orpokotiin, tarjoutuu Antoinen veli Michel (Jean-Louis Trintignant) menemään hänen kanssaan naimisiin. Juliette suostuu ja he menevät naimisiin. Pariskunnan avioliitto alkaa onnellisesti, mutta kun Antoine palaa, pariskunnan onnen ylle alkaa kertyä synkkiä pilviä.

## Näyttelijät

## Lähteet
Asemalla

__NOTOC__
**Asemalla** on suomalaisen rockyhtye Happoradion debyyttialbumi, joka julkaistiin 14. huhtikuuta 2003. Se on myös ainoa Happoradion albumi jolla kitaraa soittaa Miki Pii. Albumi nousi Suomen virallisen listan sijalle 24.

Ikävä ihollesi on kokonaan Aki Tykin käsialaa ja muut kappaleet sävelletty yhdessä Miki Piin kanssa kuten  krapulankatkuinen biisi Pois Kalliosta.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Aki Tykki − laulu, kitara, kosketinsoittimet
* Miki Pii − kitara
* Jatu Motti − basso
* Markku DeFrost − rummut

## Arvostelut
* Soundi: 

## Lähteet

## Aiheesta muualla
* Levyn sanoitukset
Tokugawa Hidetada

**Tokugawa Hidetada** (, 1579–1632) oli Japanin Tokugawa-shōgunaatin toinen shōgun. Hän oli ensimmäisen Tokugawa-shōgunin Tokugawa Ieyasun kolmas poika. Hidetada toimi shōgunina vuodesta 1605 vuoteen 1623, mutta oli vastuussa shōgunaatin päätöksenteosta vasta isänsä kuoltua 1616. Tätä ennen vastuu päätöksenteosta oli pääsääntöisesti edelleen Ieyasulla, joka oli luopunut shōgunin asemasta vain päästäkseen eroon sen asettamista rituaalisista velvollisuuksista.

Sekigaharan taistelussa Hidetada melkein maksoi Ieyasulle taistelun voiton, koska viivytteli matkallaan taisteluun yrittäen valloittaa linnoitusta, jonka hän olisi voinut kiertää. Sekigaharassa osoittamastaan liiallisesta varuillaan olosta huolimatta historioitsijat pitävät juuri Hidetadan huolellisuutta ja varovaisuutta syynä hänen valintaansa seuraavaksi shōguniksi.

Shōguniksi noustuaan Hidetada avioitui Oeyon kanssa, ja he saivat kaksi poikaa, Tokugawa Iemitsun ja Tokugawa Tadanagan. He saivat myös kaksi tytärtä, joista Kazukon Hidetada naittoi keisari Go-Mizunoolle ja tästä liitosta syntyi keisarinna Meishō.

## Lähteet
Al-Tariq

**Al-Tariq** (, ) on Koraanin 86. suura. Se sisältää 17 jaetta.

## Teksti
Suura kuuluu Ahsen-Bören suomennoksen mukaan seuraavasti:

# Kautta taivaan ja aamutähden!
# Tiedätkö, mikä on aamutähti?
# Se on häikäisevän kirkas tähti.
# Ei ole sielua, jolla ei olisi suojelijaansa.
# Miettiköön ihminen, mistä hänet on luotu!
# Hänet on luotu pienestä, pursuavasta pisarasta,
# joka on lähtöisin kupeiden ja rintakehän välistä.
# Totisesti, Jumala voi herättää hänet jälleen eloon
# päivänä, jona kaikki, mikä salassa on, tulee ilmi.
# Eikä hänellä ole silloin voimaa eikä auttajaa.
# Nimessä taivaan, josta sateet tulevat,
# ja maan, joka avaa uumenensa!
# Totisesti tämä on ratkaiseva sana,
# eikä mitään joutavaa puhetta.
# Totisesti heillä on juonensa,
# mutta Minulla myös on suunnitelmani.
# Anna siis aikaa uskottomille; myönnä heille aikaa hetkiseksi!

## Sisältö
Valaformulan jälkeen (jae 1) esittää kysymyksen aamutähdestä, mikä avaa vertauskuvallisesti suuran aiheen (jakeet 2–3).  Jakeissa 4–10 annetaan varoitus ihmisille: sielulla on suojelijansa, mutta tuomiopäivänä ihminen on omillaan. Jakeet 11–17  sisältävät uuden valaformulan ja kertovat annetun viestin tärkeydestä. Uskottomille on eläessään aikaa punoa juoniaan, mutta Jumalalla on lopullinen suunnitelmansa.

## Lähteet

* 
*
* 
* 

### Viitteet
Al-Qari’a

**Al-Qari’a** (,  *tai Vyöryvän tuhon suura*) on Koraanin 101. suura. Se sisältää 11 jaetta. Jaakko Hämeen-Anttilan mielestä se kuuluu suuran 99 ohella kirjallisesti parhaisiin Koraanissa.     

## Teksti
Ahsen-Bören islamilaisessa suomennoksessa vuodelta 1942 suura on käännetty seuraavasti:

# "Vyöryvä tuho! 
#Miten hirveä on vyöryvä tuho!
#Ymmärrätkö, kuinka kauhea on vyöryvä tuho?
#Päivä, jolloin ihmiset ovat kuin hajoitettu sääksien parvi,
#ja vuoret kuin keritty villa.
#Sen osana, jonka hyvien tekojen mitta on suuri,
#on elämä täynnä tyydytystä,
#mutta toisin käy sen, jonka hyvät teot vaa'assa keveiksi havaitaan,
#hänen asumuksensa on oleva horna.
#Tiedätkö, mikä horna on?
#Se on polttava tuli."

## Sisältö
Suura kertoo Tuomiopäivästä ja siitä, miten Viimeisellä tuomiolla ihmisten teot punnitaan käyttämällä vaakaa, minkä jälkeen toiset tuomitaan Helvettiin, toiset pääsevät Paratiisiin. Ajatus aritmeettisesta vaakatuomiosta, jossa hyvät teot punnitaan pahoja vastaan, on peräisin Persian zarathustralaisuudesta. Tuomiopäivän vaakatuomio tunnettiin myös jo muinaisessa Egyptissä. Günter Lüling on tulkinnut suuraa kristillisenä hymninä. 

## Lähteet

* 
*
*
*
*
*

### Viitteet
Tennis kesäolympialaisissa 2008 – naisten nelinpeli

**Naisten [[Tennis kesäolympialaisissa 2008|tenniksen]] nelinpelit** kesäolympialaisissa 2008 pelattiin 10. – 17. elokuuta välisenä aikana. Ottelut pelattiin Olympic Green Tennis Centressä.

## Mitalit

## Aikataulu

## Sijoitetut pelaajat

*1. Svetlana Kuznetsova / Dinara Safina *(Puolivälierät)*
*2.** [[Serena Williams]] / [[Venus Williams]] (Olympiakultaa)**
*3. Yung-jan Chan / Chia-jung Chuang *(Toinen kierros)*
*4. Anabel Medina Garrigues / Virginia Ruano Pascual *(Finaali, *'Olympiahopeaa**)''
*5. [[Lindsay Davenport]] / [[Liezel Huber]] ''(Puolivälierät)''
*6. [[Alona Bondarenko]] / [[Kateryna Bondarenko]] ''(Välierät)''
*7. [[Elena Vesnina]] / [[Vera Zvonarjova]] ''(Puolivälierät)''
*8. [[Yan Zi]] / [[Zheng Jie]] ''(Välierät, **Olympiapronssia*')*

## Ohjelma
### Avain
* k. = keskeytti
* luov. = luovutusvoitto
### Loppukierrokset

### Alkukierrokset
#### Ylempi puolisko

#### Alempi puolisko
Hussilaissodat

**Hussilaissodat** käytiin vuosina 1419–1436 Böömin kuningaskunnassa ja sen lähialueilla. Niissä vastakkain olivat katolista kirkkoa vastustaneet tšekit (hussilaiset) ja alueen valtaa tavoitelleet saksalaiset. Taistelut päättyivät vuonna 1436 rauhansopimukseen saksalaisten ja maltillisten hussilaisten välillä, jonka myötä Böömiin syntyi kansallinen kirkko ja otettiin käyttöön monia kirkon toimintaan liittyviä uudistuksia.

Taloudellinen taantuma ja sisäiset erimielisyydet aiheuttivat Böömissä 1300-luvun lopulta voimistuvia katolisen kirkon vastaisia asenteita. Samaan aikaan aluetta hallinneen Pyhän saksalais-roomalaisen keisarikunnan ja tšekkiläisten välit kiristyivät. Rikkaat tilanomistajat ja kirkko joutuivat vastakkain alhaisaatelistoa ja kaupunkien porvaristoa vastaan. Böömiläinen uskonpuhdistusliike käynnistyi Jan Husin johdolla. Kuningas Venceslaus IV (, , suomeksikin joskus *Václav IV*) tuki kansallismielisten tšekkien tavoin Husin uudistusvaatimuksia niin kauan, että Böömi joutui Rooman paavin julistamaan kirkonkiroukseen ja sinne alettiin suunnitella ristiretkeä. Hän myös menetti keisarin valtaistuimen vuonna 1400, vaikka säilyttikin Böömin kuninkaan kruunun.

Kun Jan Hus oli tuomittu kuolemaan ja poltettu roviolla 1415, nousivat tšekkiaateliset ja talonpojat kapinaan Prahassa ja maaseudulla. Kapinajoukot koostuivat talonpojista, alhaisaatelistosta ja kaupunkien porvaristosta. Tämän seurauksena saksalaiset pakenivat Prahasta ja Böömin saksalaisväestö menetti asemansa Tšekin kirkossa ja hovissa. Tapaukset käynnistivät vuonna 1420 saksalaisten ristiretken Böömiä vastaan, joka tunnetaan ns. *hussilaissotana*. 

Ylivoimastaan huolimatta saksalaiset kärsivät pelkkiä tappioita porvarillis-talonpoikaiselle kapina-armeijalle. Hussilaiset käyttivät taisteluissa niin sanottua vaunulinnoitusta (, ), joka oli liikuteltava suojavarustus: hevosvaunuja käännettiin kyljelleen, niin että taistelijoilla oli suoja kaikilta suunnalta ampumista vastaan.

Baselin kirkolliskokoukselle tarjoutui lopulta mahdollisuus solmia rauha hussilaisten maltillisen siiven utrakvistien kanssa vuonna 1433. Jyrkimmät hussilaiset, taboriitit, jatkoivat taistelua vielä pari vuotta, mutta hävisivät 1434 ristiretkeläisten ja maltillisten hussilaisten yhdistetyille joukoille.

Vuoden 1436 rauhassa katolinen kirkko antoi hussilaisille uskonnollisia erivapauksia: sallittiin lähes kaikki Jan Husin vaatimat kirkon uudistukset (mm. kansankielinen saarna).

## Lähteet

## Aiheesta muualla
Marie-France Dufour

**Marie-France Dufour** (8. elokuuta 1949 Nancy – 18. lokakuuta 1990) oli ranskalainen laulaja. Hän teki ensimmäisen menestyslaulunsa "Sun*"* vuonna 1971. Marie edusti Monacoa Eurovision laulukilpailussa 1973 kappaleella "Un train qui part" ja sijoittui 9. sijalle.

Marie kuoli leukemiaan 41-vuotiaana vuonna 1990.

## Lähteet
Christian Hendrik Persoon

**Christian Hendrik Persoon** (1761 – 1836) oli kasvitieteilijä, joka laajensi Carl von Linnén sienten taksonomiaa. 

Persoon syntyi Etelä-Afrikassa saksalaisten ja hollantilaisten vanhempien jälkeläisenä. Hänet lähetettiin Eurooppaan opiskelemaan aluksi teologiaa, myöhemmin lääketiedettä. Persoon eli Pariisissa vaatimattomissa oloissa vuodesta 1802 alkaen elämänsä loppuun asti. Vuosien 1805 ja 1807 välillä hän julkaisi kaksiosaisen teoksen *Synopsis plantarum*, jossa kuvataan kaksikymmentätuhatta eri kasvilajia. Hän oli yksi uranuurtajista sienten taksonomiassa ja julkaisi useita teoksia, joista ensimmäisen *Synopsis methodica fungorum* vuonna 1801.

Taksonomian auktorinimissä Persoonista käytetään lyhennettä **Pers.**.

## Lähteet
* Illinois Mycological Association 
* International Plant Names Index
Nahwa

**Nahwa** () on Yhdistyneiden arabiemiirikuntien eksklaavi Omanille kuuluvan Madhan sisällä; Madha on puolestaan Omanin eksklaavi Yhdistyneiden arabiemiirikuntien sisällä. Nahwa on siis maantieteellisen sijaintinsa johdosta enklaavin enklaavi, jollaiset ovat harvinaisia. Nahwa on osa Sharjahin emiraattia. Nahwan eksklaavin alueella on kaksi asutuskeskusta ja marraskuussa 2002 Nahwassa oli noin 40 taloa sekä muun muassa oma sairaala.

Nahwa sijaitsee noin kahdeksan kilometriä länteen Madhaan kuuluvasta New Madhan asutuskeskuksesta. 

## Lähteet

## Aiheesta muualla

*Kuvia ja tietoa Nahwasta 
*Arabian Enclaves and Counter-Enclaves - United Arab Emirates, Middle East
Pianosonaatti nro 9 (Beethoven)

**Pianosonaatti nro 9** op. 14 nro 1 on Ludwig van Beethovenin varhaisteoksiin kuuluva pianosonaatti, joka on sävelletty vuonna 1798. Teos julkaistiin 10. joulukuuta 1799 ja se on omistettu paroni Josefa von Braunille. Teoksen kesto on noin 13 minuuttia. 

## Osat
Teoksessa on kolme osaa:

# Allegro E-duuri
# Allegretto E-molli
# Rondo E-duuri.

## Aiheesta muualla
* [Piano Sonata No.9, Op.14/1 (Beethoven, Ludwig van)](http://imslp.org/wiki/Piano_Sonata_No.9,_Op.14/1_(Beethoven,_Ludwig_van)) IMSLP / Petrucci Music Library
Joe Kelly (käsikirjoittaja)

**Joseph Kelly** (s. 1. syyskuuta 1971) on yhdysvaltalainen sarjakuvakäsikirjoittaja, joka on tehnyt urallaan muun muassa tarinoita Ryhmä X:stä, Oikeuden Puolustajista, Teräsmiehestä, Terästytöstä ja Daredevilistä. Hän kuuluu Man of Action ryhmään, jotka käsikirjoittavat tarinoita niin sarjakuviin, kuin televisioon. Kelly tunnetaan myös yhteisluomasta animaatiosarjoista Ben 10 ja Ben 10: Alien Force. Hän on muun muassa käsikirjoittanut jaksoja vuoden 2003 Turtleseihin ja vuoden 2006 Ihmenelosiin.

## Aiheesta muualla
* 
* Joe Kelly Comic Book DB:ssä
Second Reality

**Second Reality** on suomalaisen Future Crew'n tekemä demo vuoden 1993 Assembly-tapahtumaan, missä se sijoittui ensimmäiseksi PC demo -kompossa. Demoa pidetään yhtenä parhaimpana 1990-luvun alun PC-demona, ja se valittiin Slashdotissa kymmenen kaikkien aikojen parhaimman "hakkauksen" joukkoon ("Top 10 Hacks of All Time").

*Second Realityssa* toteutetut efektit ylittivät vuoden 1993 PC-laitteiston uskotun suorituskyvyn. Demo käytti ja paransi monia jo aiemmin (myös Future Crew'n) demoissa käytettyjä efektejä. Purple Motion ja Skaven sävelsivät Scream Tracker 3:a käyttäen demoon soundtrackin. Musiikin yhdenaikaisuutta efektien kanssa pidettiin tuolloin hyvin vaikuttavana.

*Second Realityn* suorittaminen nykyaikaisilla tietokoneilla onnistuu varmimmin DOSBox-emulaattorilla, sillä siinä käytettiin monia tekniikoita, jotka hyödynsivät suoraan aikansa tietokonelaitteistoa. Demosta on tehty monia versioita eri laitteistoille.

*Second Realityn* koodi julkaistiin heinäkuussa 2013 kaikkien nähtäville, 20 vuotta sen julkaisun jälkeen.

## Lähteet

## Aiheesta muualla
* 
* ''Second Reality'' Scene.orgissa
* ''Second Realityn'' soundtrack Scream Tracker 3 -formaatissa Scene.orgissa
Sosialistinen vasemmistopuolue

**Sosialistinen vasemmistopuolue** () on norjalainen vasemmistopuolue. 

## Historia
Puolue perustettiin Norjan EU-kiistojen yhteydessä Sosialistisen kansanpuolueen (*Sosialistisk Folkeparti, SF*), Norjan kommunistisen puolueen (*Norges Kommunistiske Parti, NKP*) ja Demokraattisten sosialistien (*Demokratiske Sosialister, AIK*) ja useiden riippumattomien sosialistien yhteenliittymänä, joka vuoden 1973 vaaleissa esiintyi nimellä Sosialistinen vaaliliitto (*Sosialistisk Valgforbund*). Se sai ensimmäisissä vaaleissa 16 paikkaa. Puolueen perustamiskokouksessa Trondheimissa 1975 kommunistinen puolue jäi pois puolueesta, mutta muut muodostivat kyseisessä kokouksessa Sosialistisen vasemmistopuolueen.

Vuoden 2005 suurkäräjävaaleissa Sosialistinen vasemmistopuolue sai 8,8&nbsp;% äänistä ja 15 edustajapaikkaa. Vaalitappiosta huolimatta puolue lähti ensimmäistä kertaa mukaan hallitukseen. Sosialistisen vasemmistopuolueen puheenjohtajasta Kristin Halvorsenista tuli valtiovarainministeri ja puolue sai viisi muutakin ministeripaikkaa Työväenpuolueen johtamaan hallitukseen.

## Lähteet

## Aiheesta muualla

* Sosialistinen vasemmistopuolue
Kristin Halvorsen

**Kristin Halvorsen** (2. syyskuuta 1960 Horten) on norjalainen poliitikko. Hän toimi sosialistisen vasemmistopuolueen puheenjohtajana vuosina 1997–2012.

Halvorsen on opiskellut sosiaalipedagogiikkaa ja kriminologiaa.

Halvorsen toimi Norjan valtiovarainministerinä 2005–2009. Hän on maansa ensimmäinen naispuolinen valtiovarainministeri. Vuosina 2009-2012 Halvorsen oli opetusministerinä.

## Lähteet

## Aiheesta muualla
Higgsiino

**Higgsiino** on hypoteettinen hiukkanen, joka esiintyy supersymmetrisissa teorioissa. Se on Higgsin bosonin superpartneri ja siten fermioni. 

Supersymmetrisissa teorioissa, kuten MSSM, on vähintään kaksi Higgsin dublettia. Supersymmetrisessä mallissa on oltava sama määrä niiden superpartnereita, higgsiinoja. MSSM:n tapauksessa siis neljä. Kaksi niistä on neutraalia ja kaksi varattua (plus ja miinus). 

:

Sähköheikon symmetriarikon jälkeen higgsiinoilla on samat kvanttiluvut kuin heikkoa isospiniä ja heikkoa hypervarausta vastaavilla gaugiinoilla. Tästä syystä higgsiinot ja gaugiinot sekoittuvat keskenään. Näiden lineaarikombinaatioina syntyvät neutraliinot sekä chargiinot. Neutraliinot ovat sähkömagneettisesti neutraaleiden superpartnereiden (bino ja neutraali wino sekä neutraalit higgsiinot) kombinaatioina neutraaleja. Vastaavasti chargiinot ovat varattujen superpartnereiden (varatut winot ja higgsiinot) kombinaatioina varattuja.

## Katso myös

*Hiukkasfysiikan standardimalli

## Lähteet
Siv Jensen

**Siv Jensen** (1. kesäkuuta 1969 Oslo) on norjalainen poliitikko, joka toimii Edistyspuolueen puheenjohtajana ja eduskuntaryhmän johtajana. Hänestä tuli Norjan valtiovarainministeri 16. lokakuuta 2013.

Siv Jensen toimi valtiovarainministerinä pääministeri Erna Solbergin hallituksissa yli kuusi vuotta siihen saakka, kun Edistyspuolue jätti hallituksen ja siirtyi oppositioon tammikuussa 2020.

Jensen valittiin Stortingetiin vuonna 1997. Puolueensa eduskuntaryhmän puheenjohtajana hän seurasi Carl I. Hagenia 5. lokakuuta 2005 ja puolueen puheenjohtajaksi hänet valittiin, niin ikään Hagenin seuraajaksi, 6. toukokuuta 2006.

Jensen on koulutukseltaan diplomiekonomi Norjan kauppakorkeakoulun *Kursvirksomhet* -yksiköstä. Hän toimi Radio 1:n myyntitehtävissä vuosina 1992–1994. Hän toimi Stortingetin talousvaliokunnan puheenjohtajana vuosina 2001–2005. Vuosina 2005–2013 hän oli Stortingetin ulkoasiainvaliokunnan jäsen. Hän osallistui Bilderberg-ryhmän kokoukseen Kanadassa 2006.

## Lähteet

## Aiheesta muualla
Michael Ryan

**Michael Ryan** on kaksi kertaa Emmy-ehdokkuuden saanut yhdysvaltalainen käsikirjoittaja. Ryanin ura sai alkunsa hänen luomastaan lyhytanimaatiosta "Hillbilly Blue", jonka jälkeen hän työskenteli koko 1990-luvun lopun enimmäkseen Hanna-Barberan tuotannoissa, kuten Dexterin laboratoriossa, Johnny Bravossa, Cow & Chickenissä ja Olen Näätä -sarjassa. Sittemmin yhtiön lopettaessa toimintansa hän siirtyi työskentelemään tilalle tulleeseen Cartoon Network Studios -yhtiöön.

## Aiheesta muualla
*
Argos (argonautti)

**Argos** (, "miehekäs") oli kreikkalaisessa mytologiassa yksi argonauteista ja Argo-laivan rakentaja. Argonautit purjehtivät hänen rakentamallaan aluksella etsimään kultaista taljaa Iasonin johdolla.

Argoksen vanhemmat olivat kuningas Friksos ja Khalkiope. Argonauttien retket veivät heidät Aieteen, kultaisen taljan omistaneen Kolkhiin kuninkaan luo, joka oli myös Argoksen isoisä äidin puolelta.

## Lähteet
Carl I. Hagen

**Carl Ivar Hagen** (6. toukokuuta 1944 Oslo) on norjalainen poliitikko. Hän toimi Edistyspuolueen pitkäaikaisena puheenjohtajana 1978–2006, jolloin hän nosti puolueensa pienpuolueesta erääksi maan suurimmista puolueista. Hagen on osallistunut 30 Stortingetin kokouskauteen. Hän on maansa toiseksi kokenein kansanedustaja Per-Kristian Fossin jälkeen ja Stortingetin varapuheenjohtaja vaalikaudella 2005–2009.

## Tausta ja koulutus
Carl Ivar Hagenin vanhemmat ovat Ragnar Hagen ja Gerd Gamborg. Hagen suoritti ylioppilastutkinnon () 1963 ja taloustieteellisen tutkinnon, *Higher National Diploma in Business Studies*, 1968, sekä markkinointitutkinnon Institute of Marketingissa, Lontoossa, niin ikään 1968. Ennen poliittista uraansa hän toimi johtajana Tate & Lyle -sokeriyhtiössä Norjassa 1970–1974, konsulttina *Finansanalyse A/S*-yhtiössä 1977–1979 sekä elinkeinopoliittisena konsulttina 1979. Hänellä on ensimmäisestä avioliitostaan kaksi lasta ja hän on ollut toisessa avioliitossa Eli Engum Hagenin kanssa vuodesta 1983.

## Poliittinen ura

Hagen aloitti Edistyspuolueen edeltäjän, *Anders Langes Parti*:n (ALP), puoluesihteerinä 1973–1974. Puolue kannatti voimakkaita verojen ja julkisten maksujen alennuksia, sekä kannatti julkisen sektorin roolin leikkauksia yhteiskunnassa yleisemminkin. Hän nousi varasijalta puolueen kansanedustajaksi Stortingetiin 18. lokakuuta 1974 Anders Langen itsensä kuoltua. Hagen oli irtautunut jo heinäkuussa 1974 ALP:stä perustamansa *Reformpartiet* -puolueen kanssa, joka myöhemmin pääosin palasi ALP:hen. Ensimmäinen Stortinget-kausi kesti vuoteen 1977. Samana vuonna puolueen nimi vaihdettiin *Fremskrittpartiet*iksi (Edistyspuolue). Hän toimi Edistyspuolueen puheenjohtajana vuodet 1978–2006, jolloin häntä seurasi Siv Jensen. Hän on myös toiminut Oslon kaupunginvaltuuston ja -hallituksen jäsenenä. Hagenin puheenjohtaja-aikana Edistyspuolueen kannatus kasvoi voimakkaasti, mutta puolue ei päässyt koskaan hallitusvastuuseen.

Hagen toimii useissa Stortingetin valiokunnissa, kuten *Kontroll- og konstitusjonskomiteen*:issa sekä *Fullmaktskomiteen*:issa vaalikaudella 2005–2009. Samalla vaalikaudella hänet valittiin myös Stortingetin varapuheenjohtajaksi ().

Hagen rakensi Edistyspuolueen pienpuolueesta suureksi valtakunnantason puolueeksi. Hänen kuvailtiin tavoittavan kansan keskuudessa olevia virtauksia sekä opetelleen television hyödyntämisen politiikan tärkeänä mediana jo varhain. Hagenin väistymistä kuvailtiin erään aikakauden vaihtumisena maan politiikassa. Hänen siirtolaispolitiikkaansa kritisoitiin voimakkaasti konfliktien luomisesta etnisten norjalaisten ja siirtolaistaustaisten kansanryhmien välille.

Carl I. Hagen ilmoitti 30. huhtikuuta 2008 vetäytyvänsä politiikasta, eikä osallistunut vuoden 2009 storting-vaaleihin.

## Kirjallinen tuotanto
* 
* 

## Lähteet

## Aiheesta muualla
Heinrichs

**Heinrichs** on suomalainen suku, jonka tunnetuimmat jäsenet ovat toimineet jääkäriliikkeessä ja upseereina talvi- ja jatkosodassa. *Anders Heinrichs* (1809–1889) syntyi Östra Husbyssä, Ruotsissa, ja toimi myöhemmin ruukin isännöitsijänä Suomessa. Hänen poikansa tilastotieteilijä *Axel Ossian Andreas Heinrichs* (1864–1936)  toimi muun muassa säätyvaltiopäivien pikakirjoittajana.

Suvun jäsenet ovat asuneet lähes 100 vuoden ajan Kauniaisissa. Vuonna 2007 Kauniaisten yhdyskuntalautakunta esitti Kavallinraittin nimeämistä uudelleen *Heinrichsinpoluksi*.

## Suvun jäseniä

* Axel Ossian Andreas Heinrichs (1864–1936) tilastotieteilijä, valtiopäivien pikakirjoittaja, Anders H:n poika
* Axel Erik Heinrichs (1890–1965), jalkaväenkenraali, Axel Ossian H:n poika
* Olof Heinrichs (1891–1983), jääkärieversti, Axel Ossian H:n poika
* Gunnar Heinrichs (1893–1953), jääkärieversti, diplomi-insinööri, Axel Ossian H:n poika
* Bertil Heinrichs (1897–1992), jääkärieversti, Axel Ossian H:n poika
* Lars Heinrichs (1920–1985), kenraalimajuri, Gunnar H:n poika
* Per V. Heinrichs (1921–2007), majuri, insinööri ja yritysjohtaja, kauppaneuvos, Gunnar H:n poika
* Erik Heinrichs (1932–2021), diplomaatti, Axel Erik H:n poika

## Lähteet
Paul Harvey

**Paul Harvey Aurandt** (4. syyskuuta 1918 Tulsa, Oklahoma, Yhdysvallat – 28. helmikuuta 2009 Phoenix, Arizona, Yhdysvallat) oli yhdysvaltalainen radiojuontaja, jolla oli oma radio-ohjelma *The Rest of the Story*.

Harvey päätyi radioalalle opettajansa aloitteesta ja jo 14-vuotiaana hän työskenteli paikallisella KVOO-radioasemalla. Vuonna 1940 Harvey avioitui Lynne Cooperin kanssa. Vuodesta 1951 alkaen hän oli valtakunnallisella ABC:lla , jonka kanssa hän vuonna 2000 solmi uuden kymmenvuotisen 100 miljoonan dollarin arvoisen jatkosopimuksen.

Paul Harvey sai Presidential Medal of Freedomin ja hänet valittiin Radio Hall of Fameen vuonna 1990.

## Lähteet

## Aiheesta muualla
* Paul Harveyn kotisivut
Chargiino

**Chargiino** on hiukkasfysiikassa hypoteettinen hiukkanen, joka esiintyy supersymmetrisissa teorioissa. Se on sekoitus higgsiinoista ja gaugiinoista ja on siten fermioni. Chargiinojen spin on ½.

Yleisemmin chargiinoiksi nimitetään supersymmetristen fermionien sekoituksesta muodostuneita massaominaistiloja. Minimaalisessa supersymmetrisessa standardimallissa (MSSM) chargiinot muodostuvat  varattujen gaugiinojen sekä varattujen higgsiinojen lineaarikombinaatioina. Sähköheikon symmetriarikon jälkeen varatuilla higgsiinoilla (\scriptstyle \tilde H^-_1, \tilde H^+_2) on samat kvanttiluvut kuin varatuilla heikkoa isospiniä vastaavilla gaugiinoilla (varatut winot: \scriptstyle \tilde W^-, \tilde W^+). Tästä syystä nämä mittaominaistilat sekoittuvat keskenään muodostaen lineaarikombinaationa massaominaistilat, joita nimitetään chargiinoiksi. Koska mittaominaistiloja on neljä, on myös massaominaistiloja neljä. Koska negatiiviset ja positiiviset mittaominaistilat esiintyvät lineaarikombinaatiossa symmetrisesti, on varsinaisia massoja kuitenkin  vain kaksi. Usein ajatellaankin, että chargiinoja on kaksi ja kumpikin voi olla sekä negatiivisesti että positiiviseti varautunut.

## Katso myös
* Hiukkasfysiikan standardimalli

## Lähteet
Riku Innamaa

**Riku Innamaa** (s. 1971 Tampere)  on suomalainen teatteriohjaaja ja käsikirjoittaja. Hän toimi kaksivuotiskauden 2007–2009 Joensuun kaupunginteatterin johtajana.

Innamaa on valmistunut Teatterikorkeakoulusta teatteritaiteen maisteriksi. Hän työskenteli aikaisemmin teattereissa muun muassa Rovaniemellä ja Tampereella. Joensuussa hän aloitti 2007, mutta luopui tehtävästä vuonna 2009. Hän on sen jälkeen työskennellyt muun muassa Raahessa.

## Lähteet
Andrew Grant

**Andrew Grant** (22. huhtikuuta 1985) on australialainen lentopalloilija, joka edustaa Australian miesten lentopallomaajoukkuetta, sekä Salon Piivolleyta.

## Ura

Grant aloitti kansainvälisen lentopallouransa jo 17-vuotiaana nuorukaisena kun hän debytoi Hollanin liigassa. Kaudella 2005–2006 hän esiintyi Puolan liigassa, joka on yksi Euroopan arvostetuimmista. Hän pelasi Delecta Bydgoszczin joukkueessa aina kauden 2008 loppuun asti.

Kaudella 2008–2009 Grant pelaa suomalaisessa Salon Piivolleyssa, SM-liigassa. Hänen sopimuksensa joukkueen kanssa on yksivuotinen.

## A-maajoukkue

Grant teki maajoukkuedebyyttinsä jo 17-vuotiaana nuorukaisena Australian miesten lentopallomaajoukkueessa. Tämän jälkeen hän on pelannut joukkueessa yli 100 A-maaottelua, ja on yksi kokeneimmista pelaajista ryhmässä. Hän on esiintynyt Australian paidassa MM-kisoissa, Maailmancupissa sekä Aasian mestaruuskilpailuissa.

## Muuta

Grant on pelipaikaltaan keskitorjuja. Hän on 207 senttimetriä pitkä ja painaa 94 kiloa. Hänen hyökkäysulottuvuutensa on 350&nbsp;cm sekä torjuntaulottuvuus 330&nbsp;cm.

## Saavutukset

* Aasian mestaruus 2007

## Lähteet
Åslaug Haga

**Åslaug Marie Haga** (21. lokakuuta 1959 Nes) on norjalainen diplomaatti ja poliitikko. Hänet istui suurkäräjillä vuosina 2001–2009 ja  toimi Norjan kulttuuriministerinä 1999–2000, kunta- ja alueministerinä 2005–2007 sekä öljy- ja energiaministerinä 2007–2008. Hän oli keskustapuolueen puheenjohtaja vuosina 2003–2008.

## Ura
Haga opiskeli valtio-oppia Oslon yliopistossa ja aloitti harjoittelijana Norjan ulkoministeriössä vuonna 1985, jossa hän työskenteli lähes 15 vuotta eri asemissa, muun muassa YK-lähetystössä New Yorkissa sekä kehitysapuministeri Tom Vraalsenin sihteerinä. Politiikkaan hän lähti paikallisvaaleissa vuonna 1995, jolloin hänet valittiin Åsin kunnanvaltuustoon. Vuonna 1997 hänestä tuli keskustapuolueen valtiosihteeri ulkoministeriöön, jossa hän joutui vaikeaan asemaan tasapainoillessaan hallitusohjelmaan kirjatun mahdollisen EU-jäsenyyden ja oman puolueensa EU-jäsenyyden vastaisen kannan välillä. Huolimatta muun muassa puolueen nuorisojärjestön Hagaa vastaan kohdistuneesta kampanjasta hänet valittiin puolueen toiseksi varapuheenjohtajaksi vuonna 1999.

Haga työskenteli joitakin kuukausia valtiosihteerinä pääministerin kansliassa ennen kuin hänet valittiin kulttuuriministeriksi yllättäen eronneen Anne Enger Lahnsteinin tilalle. Hän ehti toimia tehtävässä vain puolisen vuotta ennen hallituksen kaatumista, mutta nousi sen ansiosta tunnetuksi poliitikoksi. Vuonna 2001 hänet valittiin keskustapuolueen ensimmäiseksi varapuheenjohtajaksi ja hän myös pääsi niukasti suurkäräjille. Ulkopoliittisen kokemuksensa avulla hän haastoi istuvaa hallitusta muun muassa Irakin sodasta ja WTO-neuvotteluista. Vuonna 2003 Haga nousi puolueensa puheenjohtajaksi.

Puheenjohtajana Haga asettui ajamaan perinteistä keskustapuolueen politiikkaa: EU-vastaisuutta ja alueiden tukemista. Vuoden 2005 suurkäräjävaalien alla hän lähestyi työväenpuoluetta ja sosialistista vasemmistopuoluetta. Puolueet saivat yhdessä enemmistön ja muodostivat hallituksen, jossa hänestä tuli kunta- ja alueministeri. Syksyllä 2007 hän siirtyi öljy- ja energiaministeriksi.

Haga joutui jättämään puheenjohtajuuden kesällä 2008 yksityiselämäänsä liittyvien paljastusten vuoksi – hän oli rakennuttanut mökilleen luvattoman laiturin ja vuokrannut kesäpaikkansa aittaa lainvastaisesti.

Haga siirtyi politiikasta työnantajajärjestö Norsk Industrin palvelukseen ja on sen jälkeen työskennellyt johtotehtävissä eri yrityksissä ja järjestöissä.

## Lähteet

## Aiheesta muualla

* ''Åslaug Haga'' Norjan suurkäräjien verkkosivuilla
Munaus

Shakissa **munaus** on erittäin huono siirto, jonka pelaaja ymmärtää virheeksi siirron tehtyään tai viimeistään vastustajan tehtyä siirtonsa. Munaus voi johtua aikapulasta, liiallisesta itseluottamuksesta tai huolimattomuudesta. Algebrallisella merkintätavalla munaus merkitään yleensä kommentoidessa siirtoja kahdella kysymysmerkillä: ”**??**”. 

**Shakkisokeus** () on leikkimielinen termi, jota käytetään, kun pelaaja ei näe ilmiselviä siirtoja pelatessaan shakkia, vaan tekee ilmiselvän huonoja siirtoja. Siegbert Tarrasch, joka oli ammatiltaan lääkäri, käytti tilanteesta nimeä *amaurosis schacchistica*. Hän kuvaili shakkisokeutta vakavaksi ja mahdollisesti tarttuvaksi taudiksi, johon ei ole selvää parannuskeinoa.

## Lähteet

*

### Viitteet

## Katso myös

* Perärivin matti
Paavo Mustonen

**Paavo Tariu Mustonen** (s. 10. marraskuuta 1989 Maryborough, Australia) on cookinsaarelainen jalkapalloilija, pelipaikaltaan keskikenttäpelaaja. Hän kuuluu Cookinsaarten maajoukkueeseen ja on osallistunut vuosien ,  ja . Hänen seurajoukkueensa on Tupapa Maraerenga.

Seuratasolla Mustonen on pelannut futsalia Australiassa. Hän pelasi *Quake*-nimisessä joukkueessa, joka voitti Uuden Etelä-Walesin futsalin valioliigan. Aiemmin hän on pelannut *Emu Plains* -joukkueessa. Mustonen on vieraillut ulkomailla myös Saksassa, jossa hän voitti pomputtelukilpailun. Kotisaarillaan hän on pelannut Tupapan joukkueessa ja juniorina Arorangin ja Nikaon joukkueissa.

Vuonna 2010 Mustonen voitti Cookinsaarten mestaruuden Tupapan joukkueen riveissä.

## Yksityiselämä
Mustosen isä on suomalaissyntyinen Ari Mustonen. Perheen elämästä Cookinsaarilla kerrottiin *[[Ulkosuomalaisen tarina]]* -televisiosarjan 19. elokuuta 2010 Yle TV2:lla esitetyssä jaksossa.

Paavo Mustosen sisar Regina Mustonen pelaa Cookinsaarten naisten jalkapallomaajoukkueessa. 

## Lähteet
Triathlon kesäolympialaisissa 2008

**[[Kesäolympialaiset 2008|2008 kesäolympialaisten]] [[triathlon]]in** kilpailut käytiin 18. (naiset) ja 19. elokuuta (miehet). Kilpailupaikkana toimi *Ming Tomb Reservoir* lähimaastoineen. Olympiatriathlon käytiin ns. sprinttimatkoilla, jotka ovat neljäsosan alkuperäisen triathlonin pituudesta. 

## Mitalistit

## Lähteet

* Tulokset kisajärjestäjän sivuilla

## Aiheesta muualla
* Karsinnat: Miehet , Naiset
Euroopan unionin avaruusohjelmavirasto

**Euroopan unionin avaruusohjelmavirasto** (**EUSPA**, ) on Euroopan unionin (EU) erillisvirasto, joka tukee EU:n avaruusohjelman toimeenpanoa. Se perustettiin vuonna 2004 Galileo- ja EGNOS-satelliittipaikannusjärjestelmien hallinnointia varten. Vuonna 2021 uudistettu virasto sai vastuulleen muutkin osat EU:n avaruusohjelmasta, kuten Copernicus- ja GOVSATCOM-ohjelmat.

EUSPA:n toiminta perustuu EU:n avaruusohjelma-asetukseen. Viraston sijaintipaikka on Tšekin pääkaupunki Praha, ja sen nykyinen pääjohtaja on Rodrigo da Costa.

## EUSPA:n toiminta

EUSPA:n tarkoituksena on toteuttaa EU:n avaruusohjelmaa ja tarjota kansalaisille ja yrityksille luotettavia ja turvallisia avaruuspalveluita.

Viraston vastuihin kuuluu EU:n satelliittipaikannusjärjestelmien (GNSS) eli Galileo-satelliittijärjestelmän sekä satelliittipohjaisen parannusjärjestelmä EGNOS:n kehittäminen ja ylläpito. Lisäksi EUSPA:n vastuulle kuuluu muun muassa EU:n Copernicus-maanseurantaohjelma ja GOVSATCOM-satelliittiviestintäohjelma.

## Taustaa

Nykyistä virastoa edelsi Euroopan komission ja Euroopan avaruusjärjestön ESA:n yhteisyritys *GALILEO Joint Undertaking* (GJU), joka perustettiin toukokuussa 2002. Sen toiminta oli tehotonta, ja se lakkautettiin 1. tammikuuta 2007. Heinäkuussa 2004 EU:n neuvosto päätti perustaa erillisviraston nimellä *Euroopan GNSS-valvontaviranomainen* (, GSA)*.* Syyskuussa 2010 se päätettiin uudelleennimetä *Euroopan GNSS-virastoksi* (, GSA). Nykyinen Euroopan unionin avaruusohjelmavirasto pohjautuu 28. huhtikuuta 2021 annettuun Euroopan parlamentin ja neuvoston avaruusohjelma-asetukseen (EU) 2021/696. 

## Katso myös

* Euroopan unionin erillisvirastot

## Lähteet

## Aiheesta muualla
* EUSPA:n sivusto
Gallian piirikunta

**Gallian piirikunta** on piirikunta Ohiossa, Yhdysvalloissa, jonka hallinnollinen keskus ja suurin kylä on Gallipolis.

## Maantiede
Gallian naapuripiirikuntia ovat Lawrence lounaassa, Jackson luoteessa, Vinton pohjoisessa, Meigs koillisessa ja Länsi-Virginian puolella Masonin sekä Cabellin piirikunnat.

## Väestö
Piirikunnassa oli vuoden 2010 väestönlaskennassa 30&nbsp;934 ihmistä. Etniset ryhmät jakautuvat valkoisiin, joita on 94,8%, mustiin (2,7%), alkuperäisamerikkalaisiin (0,4%) ja aasialaisiin (0,5%).

Kotitalouden mediaanitulo on 36&nbsp;918 ja köyhyysrajan alapuolella oli 20,2% väestöstä vuosina 2007–2011.

## Lähteet
Hyvän Tuulen Laulajat

**Hyvän Tuulen Laulajat** on vuonna 1972 perustettu kotkalainen viihteellistä musiikkia laulava sekakuoro. Kuoron ensimmäinen ja pitkäaikainen johtaja oli Kalevi Ukkola. Hänen jälkeensä kuoroa ovat johtaneet Risto Raikaslehto, Reijo Paavola ja Mikko Hauhia.  Nykyinen taiteellinen johtaja on Irma Montiel

Hyvän Tuulen Laulajien ensimmäinen albumi, *Ilta Kotkassa*, julkaistiin vuonna 1979. Kuoro on esiintynyt tunnettujen laulajien, kuten Juha ”Watt” Vainion ja Veikko Lavin, kappaleilla. Se laulaa muun muassa Vainion levytyksissä "Yksinäinen saarnipuu", ”Vanhojapoikia viiksekkäitä” ja ”Albatrossi”.

## Albumit
* Ilta Kotkassa (1979)
* Päivin öin (1984)
* Hyvää tuulta Vepan tapaan (1989)
* Kaikki paitsi purjehdus on turhaa (1999)

## Lähteet

## Aiheesta muualla
* Hyvä Tuulen Laulajien kotisivut
Blue Lines

**Blue Lines** on Massive Attackin esikoisalbumi, joka julkaistiin Virgin Recordsilla vuonna 1991. Monet pitävät sitä trip hopin edelläkävijänä ja yhtenä musiikkityylin merkkiteoksista.
Albumin kappaleista erityisessä suosiossa on "Unfinished Sympathy".

## Kappaleet
# 
# 
# 
# 
# 
# 
# 
# 
# 

## Lähteet

## Aiheesta muualla
* Blue Lines Discogs-sivustolla
Simone Melchior

**Simone Melchior Cousteau** (19. tammikuuta 1919 Oran, Ranskan Algeria – 1. joulukuuta 1990 Monaco) oli ranskalaisen merentutkija Jacques-Yves Cousteaun vaimo. Hän oli merkittävä taustavaikuttaja Cousteaun tutkimusmatkoilla 40 vuoden ajan.

Melchior syntyi laivastoperheeseen Oranissa, nykyisessä Algeriassa. Hänen isänsä oli töissä merivoimissa ja molemmat hänen isoisänsä olivat eläkkeellä olevia amiraaleja. Simonella oli kaksi veljeä.. Simone Melchior tapasi tulevan miehensä Jacques-Yves Cousteaun ensimmäisen kerran juhlissa, kun Melchior oli vasta 17-vuotias. He menivät naimisiin 12. heinäkuuta 1937 ja muuttivat laivaston upseerien yhteisöön Sanary-sur-Meriin.

Melchior oli vaikuttamassa Cousteaun uuden paineilmalaitteen kehittämiseen. Melchiorin isä oli johtotehtävissä Air Liquide -yrityksessä, jossa työskenteli myös insinööri Émile Gagnan. Cousteau sai appensa avulla käynnistettyä yhteistyö Gagnanin kanssa. Tämän seurauksena syntyi Aqua-lung. Simone Melchior oli myös mukana laitteen ensimmäisissä testeissä.

Melchior auttoi Cousteauta rahoittamaan hankkeitaan. Hänen avustuksellaan *[[M/S Calypso|Calypso]]*-alus saatiin hankittua. Melchior oli miehensä mukana 40 vuoden ajan tutkimusmatkoilla ollen miehistön äitinä, parantajana, hoitajana ja psykologina. Hän oli Cousteaun rinnalla tämän useimmissa merkittävissä vedenalaisen maailman saavutuksissaan. Melchior toimi useasti Calypson kapteenina, kun Cousteau oli itse markkinoimassa elokuviaan. Melchior oli hiljaisena taustahahmona ja kasvatti samalla pariskunnan kahta poikaa Jean-Michelia ja Philippea.

## Lähteet
*

### Viitteet
Lauri af Heurlin

**Lauri Oskar af Heurlin** (25. syyskuuta 1875 Helsinki – 6. heinäkuuta 1958) oli suomalainen pankinjohtaja, tilanomistaja ja sosialidemokraattinen poliitikko.

Af Heurlinin vanhemmat olivat kirjapainonomistaja Lars Oskar Wilhelm af Heurlin ja Augusta Helena Bergbom. Hän pääsi ylioppilaaksi 1892 ja valmistui filosofian kandidaatiksi 1896 ja maisteriksi 1897. Af Heurlin suoritti myös ylemmän hallintotutkinnon 1901 ja molempien oikeuksien kandidaatin tutkinnon 1903.

Af Heurlin harjoitti maanviljelyä Leppävaaran tilalla Espoossa 1911–1958 ja Tuomelan tilalla Helsingin maalaiskunnassa 1916–1958. Hän oli senaatin kirjapainon johtajana 1909–1911 ja toimi eri osuuskauppajärjestöjen hallintoelimissä 1907–1950. Af Heurlin oli Suomen Pankin johtokunnan jäsen 1922–1942, Helsingin Työväen Säästöpankin hallituksen jäsen 1909–1951 ja Kustannus Oy Kansanvallan johtokunnan jäsen 1918–1958.

Af Heurlin valittiin 1945 yhtenä kolmesta sosiaalidemokraatista sotasyyllisyysoikeuden jäseneksi. Kuten molemmat muut puoluetoverinsa ja Maalaisliiton Lauri Riikonen, myös af Heurlin kannatti loppuun asti kaikkien syytteiden hylkäämistä.

Af Heurlin oli naimisissa vuodesta 1910 näyttelijä Elli Tompurin kanssa. Avioeron jälkeen hän meni uusiin naimisiin Aura Karolina Snellin kanssa. Lauri af Heurlinin ja Tompurin poikia olivat kansanedustaja Kaarlo af Heurlin ja kansantaloustieteen professori Lauri af Heurlin.

## Lähteet
* Kuka kukin oli 1961 (Wikiaineisto)
Audoin

**Audoin** oli langobardien kuningas vuosina 546–565. Hänen valtakaudellaan langobardeista tuli Bysantin foederateja. Justinianus I antoi heille hallittavaksi Pannonian. Vastineeksi langobardit toimittivat joukkoja bysanttilaisten sotaretkille Italiassa. Audoinin vaimo oli Rodelindis, Amalabergan ja thüringien kuninkaan Erminfredin tytär. Heidän poikansa Alboin seurasi isäänsä valtaistuimella.

## Lähteet
Rebecca Adlington

**Rebecca Adlington** (s. 17. helmikuuta 1989 Mansfield, Nottinghamshire) on entinen englantilainen vapaauimari, kaksinkertainen olympiavoittaja.

Adlington voitti junioreiden Euroopan mestaruuden 800&nbsp;metrin vapaauinnissa vuonna 2004. Ensimmäisen aikuisten arvokisamitalinsa hän sai oltuaan Budapestin EM-kilpailuissa 2006 samalla matkalla toinen ajalla 8.27,88. Lyhyen radan MM-kisoissa Manchesterissa 2008 hän voitti 800&nbsp;metrin mestaruuden ajalla 8.08,25 ja kuului hopeaa saavuttaneeseen Yhdistyneen kuningaskunnan joukkueeseen 4&nbsp;×&nbsp;200&nbsp;metrin vapaauintiviestissä.

Adlington voitti Pekingin olympialaisissa 2008 kultaa sekä 400 että 800&nbsp;metrin vapaauinnissa. 400 metrillä hänen aikansa oli 4.03,22. 800 metrillä hän teki maailmanennätyksen 8.14,10 rikkoen Janet Evansin lähes 19 vuotta aiemmin uiman entisen ME:n 2,12 sekunnilla. Rooman MM-kilpailuissa 2009 hän saavutti pronssia sekä 400&nbsp;metrin vapaauinnissa ajalla 4.00,79 että 4&nbsp;×&nbsp;200&nbsp;metrin vapaauintiviestissä, jossa hän ui ankkuriosuuden brittien joukkueessa.

Adlington voitti Budapestin pitkän radan EM-kilpailuissa 2010 Euroopan-mestaruuden 400 metrin vapaauinnissa ajalla 4.04,55 ja saavutti jälleen pronssia 4&nbsp;×&nbsp;200&nbsp;metrin vapaauintiviestissä. Myöhemmin samana vuonna hän saavutti Delhin Kansainyhteisön kisoissa kultaa 400 ja 800 metrin vapaauinnissa sekä pronssia 200 metrin vapaauinnissa ja 4&nbsp;×&nbsp;200 metrin vapaauintiviestissä. Shanghain MM-kilpailuissa 2011 hän voitti mestaruuden 800 metrin vapaauinnissa ajalla 8.17,51 ja oli toinen 400 metrin vapaauinnissa.

Adlington sai Lontoon olympialaisissa 2012 pronssia 400 ja 800 metrin vapaauinnissa. Adlington ilmoitti lopettavansa uintiuransa 5. helmikuuta 2013 järjestetyssä tiedotustilaisuudessa.

## Lähteet
*Profiili Britannian uimaliiton sivustolla  
*Saavutukset swimrankings.net-sivustolla 

### Viitteet
Mauri Honkajuuri

**Iivari Mauri (Ivar Mauritz) Honkajuuri** (vuoteen 1906 **Tallroth**, 13. elokuuta 1882 Nurmo − 18. helmikuuta 1948 Helsinki) oli suomalainen varatuomari ja Kansallis-Osake-Pankin (KOP) pääjohtaja (1934–1948). Hän oli Suomalaisen puolueen kansanedustaja Vaasan läänin eteläisestä vaalipiiristä 1909–1914.

## Elämä ja ura
Honkajuuren vanhemmat olivat kirkkoherra Albert Emil Tallroth ja Forsmanin sukuun kuulunut Alma Cecilia Forsman. Honkajuuri valmistui ylioppilaaksi Vaasan lyseosta vuonna 1900. Hän suoritti oikeustutkinnon 1903 sekä ylemmän hallintotutkinnon 1903 ja sai varatuomarin arvon vuonna 1906.

Honkajuuri toimi Ilmajoen ja Seinäjoen piirin kruununnimismiehenä 1903–1910, minkä jälkeen hän siirtyi KOP:n palvelukseen. Honkajuuri oli pankin Vaasan konttorin esimies 1910–1912, pankin johtokunnan jäsen 1912–1948, pääjohtajan sijainen 1929–1934 ja lopulta pääjohtaja 1934–1948. Ensimmäisinä pääjohtajavuosinaan Honkajuuri keskittyi 1930-luvun lamasta toipumiseen ja vahvisti pankin kannattavuutta ja vakavaraisuutta. Hänen loppukauteensa vaikutti vahvasti toinen maailmansota ja sitä seurannut jälleenrakennusaika. Honkajuuri kuoli vuonna 1948 ja häntä seurasi pääjohtajan tehtävässä hänen vävynsä Matti Virkkunen. Honkajuuren poika Paavo Honkajuuri toimi fuusioituneen Rauma-Repolan johtajana.

Honkajuuri oli aktiivinen Suomen itsenäistymisen jälkeisissä Itä-Karjalan suuntautuneissa heimosodissa, joissa hän oli Suomen hallitusta edustava hallinnollinen toimija. Aluksi hän oli Suomen hallituksen edustajana miehitetyllä Uhtualla kesällä 1918. Joulukuusta 1918 Honkajuuri kuului Viron Avustamisen Päätoimikuntaan ja maaliskuusta 1919 heimoaktivistien Karjalan komiteaan järjestäen heimosotaretkiä. Hän oli edelleen Suomen hallituksen edustajana Aunuksen Karjalassa 1919 ja huolehti siellä Suomesta tulevan viljan jakelusta. Toukokuussa 1919 Honkajuuri oli Aunuksen väliaikaisen toimikunnan edustajana Suomen valtioneuvostossa.

Honkajuuri oli presidentin valitsijamies vuoden 1925 presidentinvaaleissa, kuului Helsingin kaupunginvaltuustoon (1911–1912, 1917–1918 ja 1926–1928) ja kokoomuksen valtuuskuntaan (1918–1929) sekä toimi Keskuskauppakamarin, Suomen pankkiyhdistyksen ja Kansallisteatterin johtokunnan puheenjohtajana ja Pellonraivaus Oy:n hallintoneuvoston puheenjohtajana.

Vuodesta 1908 Honkajuuri oli naimisissa näyttelijä Helmi Amanda Tähtisen kanssa. Honkajuuri omisti vuodesta 1939 Kirstulan kartanon Hämeenlinnan maalaiskunnassa.

## Lähteet

* 
* 

### Viitteet
Académie des Beaux-Arts

**Académie des Beaux-Arts** () on taiteen johtava instituutio Ranskassa. 

Se perustettiin vuonna 1648 maalaus- ja kuvanveistoakatemian Académie royale de peinture et de sculpture (Kuninkaallinen maalaustaiteen ja kuvanveiston akatemia) nimellä. Siellä määrättiin 1660-luvulta alkaen taiteen virallinen standardi ja hyvän maun periaatteet. Näin syntyi niin sanottu akateeminen taide. Akatemia määräsi esimerkiksi, mikä kuvataiteen genre oli kulloinkin tärkein. Teoreettisen pohdinnan ohella akatemian piiriin keskittyi taiteen opetus- ja näyttelytoiminta jopa niin kiinteästi, että sen ulkopuolella toimiminen oli taiteilijoille vaikeaa. 

Ranskan vallankumouksen jälkeen akatemia lakkautettiin ja perustettiin uudelleen vuonna 1816 nykyisellä nimellään yhdistäen:

* Académie de peinture et de sculpture (Maalaustaiteen ja kuvanveiston akatemia, perustettu 1648)
* Académie de musique (Musiikkiakatemia, perustettu 1669)
* Académie d'architecture (Arkkitehtuuriakatemia, perustettu 1671)

Se on yksi Institut de Francen viidestä akatemiasta.

Académie des Beaux-Arts myöntää useita palkintoja, joista seuraavat on nimetty henkilön mukaan:
* Liliane Bettencourt kuorolaulu
* Pierre David-Weill piirtäminen
* Pierre Cardinin palkinto
* Nahed Ojjehin palkinto
* Simone ja Cino Del Ducan säätiön musiikkipalkinto
* Simone ja Cino Del Duca säätiön maalaustaiteen ja kuvanveiston palkinto

## Katso myös
* École des Beaux-Arts
* Pariisin salonki

## Lähteet

## Aiheesta muualla
* Académie des Beaux-Arts  
* Institut de France  
* Taiteen esikartanossa, Suomen Kuvalehti, 24.07.1926, nro 30, s. 20, Kansalliskirjaston digitaaliset aineistot
James Dugan

**James Dugan** (7. toukokuuta 1912 Altoona, Pennsylvania, Yhdysvallat – 3. kesäkuuta 1967 Panama City, Florida, Yhdysvallat) oli yhdysvaltalainen historioitsija, toimittaja ja kirjailija, joka tunnetaan parhaiten yhteistyöstään Jacques-Yves Cousteaun kanssa.

Dugan syntyi kolmilapsisen perheen ensimmäisenä. Hän kävi high schoolin kotikaupungissaan Altoonassa. High schoolin jälkeen Dugan lähti opiskelemaan Pennsylvanian valtionyliopistoon, jossa hän toimitti kahta yliopistolehteä. Dugan valmistui vuonna 1937 ja toisen maailmansodan aikana hän palveli ilmavoimissa ja toimi sotakirjeenvaihtajana Euroopassa.

Dugan tapasi Cousteaun ensimmäisen kerran vuonna 1944 Ranskan vapauttamisen aikana. Tässä vaiheessa Dugan oli Yhdysvaltain armeijan *[[Yank, the Army Weekly]]* -lehden toimittajana. Dugan ja Cousteau tekivät monta vuotta yhteistyötä. Dugan oli toimittamassa Cousteaun ensimmäistä kirjaa *[[Hiljainen maailma: Ihmiskalana meren syvyyksissä]]* ja tämän jälkeen auttoi Cousteauta muidenkin kirjojensa kirjoittamisessa. Cousteaun elokuviin *[[Hiljainen maailma]]* ja *[[Elävä meri]]* sekä hänen televisiosarjoihin Dugan oli kirjoittamassa kerrontaa.
Silicon on insulator

**Silicon on insulator** eli **SOI** on puolijohteiden valmistuksessa käytetty tekniikka, jossa substraatissa on pelkän piin sijasta tyypillisesti piidioksidista tai safiirista tehty eristekerros kahden piikerroksen välissä. Näin valmistettuun mikropiiriin muodostuvat loiskapasitanssit ovat piisubstraattiin verrattuna pienempiä, joten piirin tehonkulutus on matalampi. IBM julkaisi ensimmäisen SOI-toteutuksen elokuussa 1998.

Radiotaajuus- ja sekasignaalisovellutuksissa tekniikalla saadaan alhaisempi kohina. 

## Lähteet